Diari Oficial de la Generalitat Valenciana


Sumari del DOGV 8500, del 06-03-2019 (2019/2001)

RESOLUCiÓ de 31 de gener de 2019, de la Direcció General d'Agricultura, Ramaderia i Pesca, per la qual s'autoritza la instal·lació d'un establiment d'aqüicultura per al cultiu de microalga Chlorella, sp. Expedient número ANIA/46.0012.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2001


Data del document
:   31-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCiÓ de 31 de gener de 2019, de la Direcció General d'Agricultura, Ramaderia i Pesca, per la qual s'autoritza la instal·lació d'un establiment d'aqüicultura per al cultiu de microalga Chlorella, sp. Expedient número ANIA/46.0012. [2019/2001]  
Vista la sol·licitud efectuada pel Juan José Juan Fernández, en nom i representació de Juan i Juan Industrial, SL, amb CIF B98189[...], sobre sol·licitud d'autorització d'un establiment d'aqüicultura per al cultiu de microalga Chlorella, sp, al terme municipal de Vilallonga (València).  
  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa per a la instal·lació d'un establiment per al cultiu de microalga Chlorella, sp, al camí de la Font d'en Carròs número 25, del terme municipal de Vilallonga (València), a Juan i Juan Industrial, SL.  
  
Segon  
El disseny de la instal·lació serà l'especificat en el projecte visat «Projecte bàsic i d'execució per a construcció de centre de producció d'algues per a ús alimentari», realitzat per l'enginyer agrònom Miquel Gomis Mascarell. La tècnica de cultiu haurà de ser la descrita en la «memòria descriptiva de les instal·lacions dedicades a la producció d'algues varietat Chlorella per a ús alimentari» elaborada per l'enginyer agrònom Miquel Gomis Mascarell. La quantitat màxima anual autoritzada és de 0,3 tones.  
  
Tercer  
Abans d'iniciar l'explotació serà necessària la inspecció prèvia de les instal·lacions per part dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural. Així mateix, haurà d'enviar a la direcció general competent en matèria de pesca un resum mensual de les vendes realitzades, on es reflectisca el volum de vendes expressat en quilograms i el preu mitjà per quilogram.  
  
  
Quart  
La present autorització tindrà vigència mentre no es produïsca paralització de l'activitat sense causa justificada, segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural, o l'extinció d'alguna de les autoritzacions necessàries per a dur a terme l'activitat.  
  
Cinqué  
El present establiment d'aqüicultura s'inscriurà en el registre d'aqüicultura com a establiment número 50.  
  
Sisé  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social, i del codi d'identificació fiscal.  
  
Seté  
La primera venda s'haurà de dur a terme en un establiment de primera venda autoritzat, d'acord amb el que es preveu en el Reial-decret 418/2015, de 29 de maig, pel qual es regula la primera venda dels productes pesquers.  
La present resolució no posa fi a la via administrativa i, en contra, podrà interposar-se recurs d'alçada davant el secretari autonòmic d'Agricultura i Desenvolupament Rural, en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de gener de 2019.- El director general d'Agricultura, Ramaderia i Pesca: Rogelio Llanes Ribas.